Microsoft Surface

Microsoft Surface on Microsoftin vuonna 2012 julkistama taulutietokonesarja. Microsoft julkaisi Surfacesta kaksi versiota, Surfacen ja Surface Pron. Surface-mallissa on 10,6 tuuman teräväpiirtotarkkuuden laajakuvanäyttö ja Surface Pro -mallissa täysteräväpiirron laajakuvanäyttö. Tuotteen julkisti Microsoftin toimitusjohtaja Steve Ballmer Los Angelesin Milk Studiosissa 18. heinäkuuta 2012.

Surface-laitteet
pienoiskuva|200px|vasen|Surface RT vuonna 2013
pienoiskuva|200px|vasen|Surface 3 ja Type Cover
Surface
Surface (aikaisemmin nimillä Surface with Windows RT ja Surface RT) on ensimmäinen Surface-tuoteperheen taulutietokone. Se julkaistiin Yhdysvalloissa 26. lokakuuta 2012 ja Suomessa 14. helmikuuta 2013. Myyntiin tuli 32- ja 64-Gt versiot. Laitteessa on 10,6-tuumainen ClearType HD-tarkkuuden laajakuvanäyttö. Käyttöjärjestelmänä toimii ARM-pohjainen Windows RT, joka tukee ohjelmien asentamista Windows Kaupasta.Brad Sams Review: Microsoft Surface with Windows RT  Laitteen mukana tulee Microsoft Office Home and Student 2013 RT -toimisto-ohjelmaperhe.

Surface 2 julkaistiin 23. syyskuuta 2013. Sen käyttöjärsetelmänä on Windows RT 8.1, joka sisältää muun muassa Microsoft Officen, 200 gigatavua OneDrive-tallennustilaa kahdeksi vuodeksi ja ilmaiset Skype-puhelut vuodeksi.Brad Sams Review: Surface 2  Laite on edeltäjäänsä kevyempi ja siinä on 1 920 × 1 080 -resoluution Full HD -näyttö ja pidempi akun käyttöaika.

Surface Pro
Surface Pro on paranneltu versio alkuperäisestä Surface-laitteesta, ja se julkaistiin 9. helmikuuta 2013. Siinä on samankokoinen 10,6 tuuman ClearType-näyttö, joka nyt tukee Full HD -kuvanlaatua. Keskusmuistin määrä kasvoi neljään gigatavuun, ja tallennustilaa on 64 tai 128 gigatavua versiosta riippuen. Käyttöjärjestelmänä on Windows 8, ja laite käyttää Intel Ivy Bridge Core i5 -suoritinta.Sam Biddle What Is Microsoft Surface? 

Surface Pro 2 julkaistiin 22. lokakuuta 2013, ja sen suurin parannus on neljännen sukupolven Intelin Core i5 -suoritin. Muita parannuksia on pidempi käyttöaika, tarkempi näyttö ja USB 3.0 -portti.

Surface Pro 3 julkaistiin 20. kesäkuuta 2014. Laitteen pohjana toimii Intelin Core i3/i5/i7-prosessorit.Ed Bott Which CPUs will you find in the Surface Pro 3?  Siinä on 12-tuumainen 2 160 × 1 440 pikselin Full HD+ -näyttö ja paristolla toimiva Bluetooth-kynä.

Surface Pro 4 julkaistiin 26. lokakuuta 2015.

Surface Hub
Microsoft esitteli Surface Hub -laitteen 21. tammikuuta 2015. Se on 55- tai 84-tuumainen kosketusnäytöllinen Ultra HD -näyttölaite, joka on suunniteltu seinäkiinnityksellä varustettuna kokoustiloja ja videoneuvotteluja varten. Laitteen käyttöjärjestelmäksi tulee Windows 10, ja siinä on Bluetooth, kamera, mikrofoni, langaton lähiverkko ja liiketunnistin.pcworld.com   Tuotteen markkinoilletulo tapahtuu vuoden 2015 aikana.Microsoft Surface Hub 

Tekniikka 
Microsoft Surface -tuoteperheen rungot on valmistettu VaporMg-tekniikalla (äännetään ”VaporMag”) magnesiumvalusta PVD-viimeistelyllä, joka tuottaa kestävän lopputuloksen. VaporMg mahdollistaa magnesiumin sulattamisen ja valamisen yksityiskohtaisesti ja näin Surfacen muodon ja keveyden. Molemmissa Surface-malleissa on USB-portti, microSD-korttipaikka ja magneettiraita, johon on mahdollista kiinnittää lisävarusteita, kuten Touch Cover ja Type Cover. Molemmissa malleissa on myös kaksi kameraa, toinen takana ja toinen edessä. Taaksepäin osoittava kamera on 22 asteen kulmassa runkoon nähden, mikä on sen ansiosta oikeassa kulmassa ”kickstandin” ollessa käytössä. ”Kickstand” on 0,77 millimetriä ohut sisäänrakennettu koko laitteen levyinen tuki handsfree-käyttoön. Surface Prossa on ”piirituuletus” (, joka mahdollistaa ilmavirtauksen laitteen reunoista suunnasta tai käyttäjän käsistä riippumatta.

pienoiskuva|200px|vasen|Näppäimistön irrtoittaminen
Touch Cover ja Type Cover
Microsoft toi markkinoille kaksi näppäimistön sisältävää suojusta Surfaceille, Touch Coverin ja Type Coverin. Molemmat toimivat suljettuina myös näytön suojina. Suojat kytkeytyvät Surfaceen magneettiraidan kautta. Touch Cover on kolme millimetriä paksu ja sisältää kosketusherkän näppäimistön. Type Cover on paksumpi ja sisältää liikkuvanäppäimisen näppäimistön. Näppäimistöt on varustettu gyroskoopilla ja kiihtyvyysanturilla, jotta ne eivät hyväksy virheellisiä painalluksia ollessaan taitettuina pois käytöstä. Molemmissa on myös multi-touch-kosketuslevy.

Touch Cover 2 ja Power Cover
Surface 2:n ja Surface Pro 2:n yhteydessä Microsoft julkaisi Touch Coverin ja Type Coverin parannellut versiot, Touch Cover 2:n ja Power Coverin (myös nimellä Type Cover 2). Uudet näppäimistöt ovat yhden millimetrin ohuimpia kuin edelliset ja niiden kosketussensoreiden määrä kasvoi 80:stä 1 000:een. Uudet versiot saivat taustavalon ja eri värivaihtoehtoja. Power Cover sisältää oman akun, joka lisää Surface Pro 2:n käyttöaikaa huomattavasti.TheVerge Surface Touch Cover 2 and Type Cover 2 hands-on 

Myyntimäärät
Vuoden 2013 alkupuolella Bloomberg ennusti Surfacen jääneen alle Microsoftin vuoden 2012 myyntiarviostaan. Heikosta myynnistä syytettiin Surface RT:n kilpailijoitaan Applen iPada ja Googlen Androidin pienempää ohjelmistotarjontaa. Surfacelle tarjottava ohjelmistomäärä on myös pienempi kuin Windows Phonen vastaava.bgr.com Is the Surface Pro 3 the much-needed hit Microsoft has been waiting for? 

Microsoftin Steve Ballmer kertoi vuoden 2013 heinäkuussa, että Surfacen myynti on jäänyt alle tavoitteen.cultofmac.com Steve Ballmer Admits Microsoft’s iPad-Killer Is A Flop  Vuoden 2013 vuoden aikana Microsoft teki 900 miljoonaa dollaria tappiota Surfacen huonon myynnin takia.AllThingsd.com Microsoft Misses, Takes a $900 Million Charge on Surface RT Stock  Kahden vuoden aikana Surfacen tuoteperhe on tehnyt noin kaksi miljardia dollaria tappiota.BotHardware.com Microsoft's Surface Losses Approach $2B, How Much More Will Redmond Take? 

Lähteet

Aiheesta muualla

 Microsoft Surface 

Luokka:Microsoft
Luokka:Taulutietokoneet